
Bunului meu prieten Ahmed – un om cu o inimă de aur, dar care este extreme de improbabil, precum și iubitei sale soții, Alexandra, care ar trebui sanctificată pentru că-l iubește și trăiește împreună cu el 

Fie ca amândoi să aveți parte de multe bucurii pe drumul vieții 

Adâncită în propriile gânduri și tot căutând prin geanta sa, Lily ieși din magazin. Afară, o întâmpină aerul rece de sfârșit de decembrie. Tânăra culese absentă un fulg de nea cu limba, unul din obiceiurile de care nu se dezbărase atunci când lăsase copilăria în urmă. 

Cu pași mici și măsurați, femeia o porni de-a lungul străzii, fără să fie deloc atentă unde punea piciorul, fiind mereu preocupată să găsească spațiu în geanta ei pentru o sticluță de parfum pe care o cumpărase cu gândul la Ellen, care abia îi devenise verișoară în urma căsătoriei acesteia cu unul dintre verii ei. 

Un zâmbet fugar flutură pe buzele curbate ale lui Lily, iar ochii ei de un albastru întunecat scânteiară poznași. Tânăra femeie își putea imagina foarte bine surpriza lui Ellen la vederea acelui dar. Sticla de parfum ciudată, înfățișând o balerină  aflată în plină piruetă, pur și simplu, o strigase pe Lily din momentul în care aceasta pătrunsese în magazin. 

Femeia o știa destul de bine pe Elle. Soția lui Jay nu era genul de femeie care s-ar fi gândit să își cumpere ceva într-atât de nepractic. Verișoara ei prin căsătorie era departe de a fi o femeie cochetă sau feminină, chiar dacă atât trăsăturile cât și trupul ei strigau Privește aici, o femeie traversează podiumul. Și cu toate acestea, Ellen era practică și nu avea un ochi format pentru nimicurile ieșite din comun. 

Numai la câțiva pași depărtare de colțul străzii, un trup tare se lovi de al lui Lily, iar aceasta mai că se prăbuși la pământ. Lily icni, iar mai apoi, imaginându-și că va da cu nasul de asfalt, o cuprinse panica.  

Nu i-ar fi surâs defel să înceapă Noul An cu nasul spart sau cu buzele crăpate. Mai mult decât atât, mama ei ar fi făcut o criză de nervi dacă Lily ar fi apărut la petrecerea de Anul Nou astfel. 

Șocul o lăsă fără aer în piept și femeia încercă să respire profund pentru a-și alina plămânii oropsiți. Aducând cu o barză beată acum, tânăra își agită brațele în jur pentru a-și menține echilibrul, dar nu reuși. Caldarâmul devenise alunecos din cauza zăpezii care se topea, în ciuda fulgilor de nea care încă pluteau în jurul ei. Mai rău decât atât, tălpile și tocurile de la cizmele ei nu reușeau să găsească tracțiunea necesară pentru a o stabiliza. 

Din fericire, două brațe puternice o salvară de la a face o cunoștință mai intimă cu asfaltul. Acestea o apucară de umeri, oprindu-i căderea, astfel ajutând-o să rămână în picioare. 

Dar cu toate acestea, Lily gemu cu neplăcere. Toate pungile cu cumpărăturile ei, ba chiar și mica ei geantă de umăr, îi alunecaseră dintre degete și se împrăștiaseră în jur pe cimentul stropit cu zăpadă proaspătă. 

Furia îi încinse sângele, iar femeia își ridică ochii, ațintindu-și privirea asupra feței ascuțite a bărbatului înalt și subțire, care o dezechilibrase inițial. O copleși o dorință puternică să strige la el, dar, chiar în acel moment, privirea lui calculată, de un verde palid, i-o captură pe a ei și o captivă cu intensitatea ei. 

Femeia își închise gura cu un clănțănit de dinți și își înghiți cuvintele furioase. Își ridică mâinile și, inconștient, degetele i se înlănțuiră de bărbatul care nu pierduse timpul până atunci și îi studiase toate trăsăturile cu mare grijă. 

Propria ei reacție față de el o zăpăcea. Lily își scutură capul pentru a și-l limpezi, în același timp, mulțumind cerului că, cel puțin, nu se împrăștiase pe caldarâm. 

Omului nu-i trebui mult timp pentru a se decide. Colțurile gurii sale i se curbară într-un surâs satisfăcut, iar Lily nu reuși să facă nimic altceva decât să se holbeze la el. 

Bărbatul îi dădu drumul la șolduri, dar degetele i se încolăciră în jurul încheieturii mâinii ei pentru a o ține pe loc. După aceea, se aplecă și înșfăcă una dintre pungile împrăștiate pe stradă și, cu un gest brusc, își smulse căciula de pe cap pentru a o băga mai apoi în punga ei, în timp ce soarele îi aprinse flamă în părul ciufulit de culoarea aramei. 

Bărbatul o privi din nou pe Lily și o trase spre el. Viteza acțiunii lui o șocă pe tânăra femeie și ochii acesteia se rotunjiră. În același timp, tânăra își deschise gura pentru a își exprima protestul. 

— Te rog, nu te lupta cu mine acum, îi șopti el, aplecându-se deasupra ei. Am nevoie de ajutorul tău, mai adăugă el cu urgență în voce, pentru ca, după aceea, să îi captureze gura într-un sărut fierbinte, al cărui efect coborî direct în degetele ei de la picioare și îi făcu capul să i se învârtă. 

Femeia scânci ușor, iar degetele ei săpară în șoldurile lui pentru a-și păstra echilibrul. Un gând rătăcit i se iți în minte, impulsionând-o să îi țină piept. Cu toate acestea, ea se lăsă atrasă și învăluită de pasiunea sărutului lui. 

Bărbatul o aduse mai aproape de suprafețele dure are trupului său suplu. Un tremur îi traversă șirea spinării atunci când trupul ei se modelă după al lui, iar ea știu că, pur și simplu, și-a pierdut mințile. Știa că ar fi trebuit să nu îi permită astfel de libertăți necunoscutului, dar curând uită cu totul despre aceasta și le răspunse buzelor lui exigente cu o foame pe care nu o mai trăise vreodată înainte. 

Pași grăbiți și grei veniră de după colț, iar zgomotul se înregistră în mintea ei ca ceva ce venea de foarte de departe. Dar, în fond, inima ei bătea mult prea tare pentru ca ea să mai poată observa că cineva a trecut pe lângă ei. 

Femeia îndepărtă sunetul distant din mintea ei și se topi alături de trupul bărbatului, degetele ei ancorându-se în piepții jachetei lui groase. 

Individul știa să sărute, trebuia să recunoască acel lucru. Genele ei dese se coborâră deasupra ochilor ei, iar femeia uită despre absolut orice altceva în afara bărbatului ale cărui brațe o legaseră de el, păstrând-o prizonieră în înlănțuirea lor. 

Câteva bătăi de inimă mai târziu, bărbatul își ridică capul doar puțin și, preț de câteva secunde, cu intensitate, o privi cu ochii larg deschiși, înainte de a se trage înapoi pentru a privi peste umărul ei. Colțul stâng al gurii lui se curbă în sus, într-un surâs sarcastic, iar disprețul îi străluci în ochi. 

În depărtare, trei bărbați goneau în josul străzii, împingând oamenii la o parte din drumul lor, fără să le pese defel de privirile pe care le atrăgeau înspre ei. O femeie se pomeni aruncată la pământ, dar indivizii nu reacționară la strigătul ei de durere și nu irosiră nici măcar o privire în direcția ei. 

Lily simți schimbarea din atitudinea bărbatului și își deschise ochii. Ceea ce citi în pupilele lui o îngheță până la oase, așa că se trase în spate, încercând să pună o oarecare distanță între ei doi. 

— Oh, nu, dulceață, în nici un caz, își scutură bărbatul capul, întorcându-și privirea spre ea, în timp ce mâinile sale lacome o traseră înapoi înspre el. 

Buzele lui se coborâră asupra ei încă o dată, iar Lily se cutremură, uluită de ceea ce i se întâmpla. 

În mod obișnuit, nu s-ar fi lăsat pradă unui bărbat ce afișa o forță atât de brutală. Nu ar fi acceptat nici un fel de intimitate cu un om pe care abia l-a întâlnit și cu care nu mai interacționase înainte. 

Tânăra nu era o mironosiță, dar nici nu se lăsa ușor prinsă în mrejele cuiva. Nici măcar atunci când era încă școlăriță nu i-ar fi permis unui bărbat să facă ce dorea cu ea sau atunci când o dorea. Faptul că acesta era periculos de atrăgător și săruta foarte bine nu ar fi contat prea mult. 

Și cu toate acestea, nu reușea să își regăsească tăria pentru a-l împinge pe străin la  o parte. Ba, din contră, se agăță de umerii lui și nu numai pentru că încerca să își mențină echilibrul. 

Bărbatul întrerupse sărutul, iar degetele lui îi atinseră chipul. Lily își ridică genele ușor, având senzația că acestea cântăreau o tonă. 

Bărbatul o privi în ochi preț de câteva clipe, iar apoi se trase un pas în spate. Sprâncenele lui Lily se adunară și o lucire mânioasă apăru în albastrul întunecat al ochilor ei. Colțul gurii bărbatului se curbă în sus, iar Lily observă că acesta încerca să își controleze amuzamentul. Tânăra se gândi că ar face bine să nu râdă de ea pentru că atunci îl va pocni zdravăn peste față. 

— Acum nu te supăra, micuțo, spuse el pe un glas răgușit, frecându-i bărbia cu degetul mare. 

Cuvintele lui o determinară pe Lily să își arcuiască o sprânceană și femeia se trase și ea în spate. Bărbatul era mai înalt decât ea, dar nici ea nu era mică. Creștetul capului ei îi ajungea acestuia până la umăr, dar aceasta nu însemna că apelativul folosit de el i se potrivea. 

Omul se mulțumi să surâdă, iar mai apoi, pielea abrazivă a degetului său mare se frecă de buza ei inferioară. Femeia simți frisoane în interiorul trupului, dar încercă să-și ascundă reacția trădătoare la atingerea lui.

— Mulțumesc, murmură el, privindu-i fix buzele. Și nu numai pentru sărut, îi zâmbi el. 

Forța acelui zâmbet provocă noi freamăte în abdomenul ei, iar acel lucru o uimi și mai mult. Ar fi putut jura că deja ajunsese la limită. 

— Despre ce a fost vorba? îndrăzni Lily să-l întrebe, deși se temea ca nu cumva să-i tremure vocea, deoarece încă mai simțea frisoane alergând de-a lungul coloanei vertebrale, numai pentru ca acestea să-și găsească adăpost în partea inferioară a abdomenului ei. 

Bărbatul respiră profund, pentru o clipă, reflectând la ceea ce ar fi trebuit să spună, iar mai apoi ridică din umeri. 

— Încercam doar să-mi salvez pielea, îi răspunse el, ridicând din nou un umăr cu indiferență. 

Ochii lui Lily se măriră, iar negrul pupilelor ei invadă albastrul întunecat al ochilor săi. Tânăra era destul de inteligentă și își învățase lecțiile bine. Nu se mai aștepta de mult timp la declarații de dragoste din senin, dar nici nu își imaginase că bărbatul ar fi fost capabil să dea la o parte cu atâta ușurință și neglijență acele săruturi fierbinți. 

Cuvintele lui alimentară focurile din ochii ei, iar ea își încleștă pumnii, gata să i-o plătească. Lipsa lui de respect evidentă se dovedea puțin prea mult pentru ea, din moment ce venea după cel mai fierbinte sărut pe care îl împărtășise cu vreun bărbat în viața ei. 

Pe nepusă masă, fulgi de nea începură să se adune în vârtej în jurul lor, iar bărbatul, privind în jur, își scutură capul neîncrezător. Vântul îi zgârie chipul cu gheare de gheață, iar anxietatea îi șopti la ureche că ceva nu prea era așa cum ar fi trebuit. 

Vântul nu păruse atât de puternic mai înainte ca el să dea peste femeie la propriu. Dar, după aceea, bărbatul ridică din umeri. În fond, nu putea să dea la o parte posibilitatea că vremea, pur și simplu, se schimbase. Aceasta probabil se întâmplase când el era altfel ocupat cu femeia suplă pe care încă o mai ținea în brațe. 

Femeia părea să aibă foarte multă energie în trup. Bărbatul o simțise gonindu-i pe sub piele, iar acele scântei de energie se traduceau și în săruturile ei. De aceea, se putea ierta pe el însuși că nu dăduse suficientă atenție la schimbarea din curenții de aer. 

Privirea i se întoarse la roșcata dinaintea lui, după ce el îndepărtă sentimentul că ceva nu era așa cum ar fi trebuit să fie. Își spuse că vântul doar a prins mai multă putere din cauză că strada se găsea destul de aproape de lac. El era sigur că acea zonă era vântoasă chiar și în timpul verii. 

— Nu am avut intenția să arăt nici un fel de lipsă de respect, ridică el o mână pentru a opri un iminent atac verbal din partea femeii. Nu îmi place să mint în astfel de ocazii și astfel a început totul oricum, mărturisi el. Dar nu a fost cine știe ce grea încercare să te sărut, crede-mă. Chiar opusul, surâse el. Nu m-ar deranja să o fac din nou și din nou, își mișcă el sprâncenele, iar zâmbetul i se reflectă în pupile. Iar tu chiar m-ai salvat pe lângă toate acestea, își trecu el un deget peste linia chipului ei. Va trebui să îți mulțumesc cum se cuvine pentru aceasta. Poți să îmi cer să îmi plătesc datoria oricând, îi zâmbi el, cercetându-i fața cu i privire lacomă. 

Ochii lui Lily se rotunjiră, iar femeia se înroși sub ochii săi fermecători și inchizitori. Colțurile gurii lui zvâcniră la reacția ei, dar când ochii ei se îngustară, el se dădu încă un pas în spate, pentru a ieși din linia focului, se aplecă și strânse toate pungile ei de pe caldarâm cu o mișcare rapidă. 

— Ce părere ai avea dacă am merge undeva unde să ajungem să ne cunoaștem unul pe celălalt puțin mai bine? îi propuse el pe nepusă masă după ce a adunat toate lucrurile ei. 

Femeia îl privi chiorâș, împingând o șuviță de păr pe după ureche. 

— Definește acel să ne cunoaștem mai bine, îi ceru ea pe un ton mai aspru. 

Femeia își revenise destul de bine până acum și își promisese să nu îi mai permită bărbatului să se joace cu ea așa cum o făcuse înainte, indiferent cât de fierbinți i s-ar fi dovedit săruturile. 

— Evident că nu ceea ce presupui tu, îi alungă el temerile. Mă gândeam doar că ne-am putea prezenta unul altuia și am putea vorbi pentru o vreme. Undeva cu o cană de cafea în față, sublinie el. Este cam frig aici afară, dacă nu ai observat deja, gesticulă el. Și cred că merită oboseala de a afla câte ceva unul despre celălalt.

Pentru o clipă, Lily ezită. Mândria ei o împungea să îi refuze invitația, dar mai apoi trebui să admită că voia să ajungă să îl cunoască. De multă vreme nu se mai bucurase de un sărut atât de mult, dacă o făcuse cumva vreodată. Îi plăcuse nu numai cum se simțea bărbatul la atingere, dar și gustul lui, și nu i-ar fi părut rău dacă ar fi avut parte de acele senzații încă o dată. 

— Bine atunci, spuse ea rapid. Există o chestie mică aici, chiar după colț, și putem bea cafea acolo, arătă ea în direcția de unde venise el înainte să se ciocnească de ea. 

Femeia întinse mâna ca să-și ia sacoșele de la el, dar el își scutură capul, refuzându-i cererea mută. Îi întinse poșeta ei, dar reținu celelalte pungi, fluturându-și mâna în direcția locului despre care vorbise ea, pentru a o pune în mișcare. 

Lily observă că maxilarul bărbatului era încordat și își imagină că acesta nu își va schimba părerea. Îl analiză preț de încă câteva secunde, iar mai apoi, ridică din umeri și se întoarse, arătându-i acestuia drumul. 

Bărbatul i se alătură, mușcându-și buza de jos. Femeia îl amuza cu felul în care îl tot verifica cu colțul ochiului, încercând să nu fie observată. 

De asemenea, acesta își dădu seama că nici măcar nu simțise mușcătura aerului de iarnă din momentul în care o trăsese pe tânăra femeie în brațele lui și o sărutase, iar acel lucru era chiar extraordinar. Niciodată nu-i plăcuse frigul și de ani de zile tot visa să se retragă într-o zi, când se va pensiona, într-un loc cu o vreme mai blândă, dacă nu chiar toridă. Nu l-ar fi deranjat defel prezența unui palmier sau cocotier. S-ar fi bucurat de cântecul valurilor și de briza răcoritoare a mării în timp ce s-ar fi copt în căldura soarelui. 

Evoluția ultimelor eveniment îi cam știrbiseră lui planurile și îl făcuseră să le mai amâne, dar era el destul de îndărătnic pentru a și le duce la îndeplinire până la urmă. Avea suficientă încredere în calitățile sale și în ambiția sa. Mai mult decât atât, nu credea că ar mai fi rezistat să treacă printr-un alt sezon rece, iar spre dezamăgirea lui amarnică, acea iarnă părea să nu fie prea dornică să le spună la revedere. 

— Aici este, se auzi vocea lui Lily, iar femeia își flutură degetele subțiri spre o ușă mică în care se găsea o fereastră întunecată. 

Surpriza se afișă pe chipul bărbatului, iar acesta clipi. El, unul, pur și simplu, ar fi trecut pe lângă acea ușă dacă ea nu i-ar fi arătat-o. 

Omul își ridică privirea și citi semnul Gâsca Beată de deasupra ușii. Zâmbi, scuturându-și capul cu neîncredere și întrebându-se ce fel de persoană s-ar fi gândit să dea un astfel de nume unei cafenele. 

— Ești sigură că aceasta este o cafenea? își întoarse el ochii spre tânăra femeie pe care o urmase fără să își pună nici un fel de întrebări. 

De regulă, el era foarte suspicios când întâlnea pe cineva pentru prima dată, în special dacă acea persoană era femeie. Avea încredere în puțini oameni, iar printre aceia, și mai puține femei. În ciuda naturii lui neîncrezătoare, bărbatul simțea, însă, că nici un fel de pericol nu îl păștea din partea tinerei femei, pe care ochii săi o studiau flămânzi chiar în acel moment. 

Lily se mulțumi să îi îndepărteze cuvintele cu o ridicare din umeri. 

— Este un pub, dar putem cumpăra și cafea înăuntru, îi răspunse ea pe un ton foarte pragmatic, după care deschise ușa. 

Bărbatul dădu din cap, dar imediat își dădu seama că nu ar fi trebuit să se obosească deloc. Femeia nu dorise să obțină aprobarea lui, ci deja se întorsese și intrase în pub, trecând peste pragul de modă veche, convinsă că și el o va urma în tavernă. Nici măcar nu se obosi să privească în urmă pentru a se asigura că acesta nu o luase la goană, ci venea după ea. 

Bărbatul păși imediat în urma ei, deși, pentru câteva secunde, se strâmbă. Venind din afară, semi-obscuritatea încăperii aproape că îl orbi pentru câteva momente, destul de mult ca să-l facă să se îngrijoreze. 

Ziua se bucura de foarte puțin soare, oricum, dar el deja anticipase că așa va fi, ținând seama că era iarnă în Toronto. Cu toate acestea, razele palide ale soarelui, reflectate în maldărele de zăpadă de pe stradă, precum și albul strălucitor, îi făcuseră ochii să devină sensibili la diferența de lumină. 

Bărbatul consideră că taverna era cel mai bun loc pentru organizarea unei ambuscade și își îngustă privirea pentru a își ajusta ochii la diferența de lumină rapid în caz că ar fi trebuit să acționeze. 

Încordat, simțindu-și mușchii tensionați, omul studie împrejurimile, dar se relaxă după câteva clipe. Umerii i se relaxară, iar sprâncenele lui Lily se arcuiră, femeia fiind surprinsă de schimbarea din corpul lui. 

— Hai să găsim o masă, mârâi bărbatul. 

Acesta își dăduse seama că femeia îi putea percepe fluctuațiile din starea lui de spirit și nu se simțea prea confortabil din cauza aceasta. Întotdeauna, evitase oamenii care dădeau dovadă de o empatie atât de ridicată pentru că aceștia însemnau pericol în domeniul lui de activitate. Cu toate acestea, în acel moment nu avea posibilitatea de a face acea alegere. Nu își putea explica de ce, dar avea nevoie ca femeia să rămână alături de el. 

Bărbatul privi în jur și observă că erau suficiente mese libere. De fapt, sala din față era goală. Era mult prea târziu pentru micul dejun și puțin prea devreme pentru mulțimea care venea să ia prânzul, evident, dacă acel loc atrăgea ceva similar unei mulțimi, ceea ce lui nu-i prea venea a crede. 

Vocile a doi oameni veneau dintr-o sală în spate, iar cuvintele lor, blocate de peretele ce separa cele două încăperi, sunau ca o amestecătură de sunete.

Bărbatul îi prinse mâna lui Lily și, ascultându-și instinctul, o conduse la o masă așezată într-un colț al încăperii, pe o platformă la care se ajungea urcând câteva trepte. De acolo de sus, ar fi avut un bun punct de observație pentru a vedea orice mișcare. Poziția mesei părea satisfăcătoare și nimeni nu ar fi putut să îl ia prin surprindere. 

Lily îl urmă, cu o expresie gânditoare pe chip. Femeia își morfolea buza inferioră, iar diverse întrebări i se rostogoleau prin minte, una după alta. Degetele ei lungi zvâcniră în mâna bărbatului, dar acesta nu îi dădu drumul la a ei și gestul lui o înveseli, deși nu știa nici ea de ce. 

Ceva nu părea întru totul în regulă cu bărbatul cu părul arămiu. Și totuși, ea știa că nu i se va întâmpla nimic acolo. Premonițiile ei rareori o înșelau. Mai mult decât atât, pubul o fi arătat el gol la acea oră, dar aceea nu însemna că ei erau singurii prezenți acolo. 

Lily simți că bărbatul era măcinat de gânduri, dar aceea nu însemna că el ar fi fost cel ce ar fi cauzat probleme. 

Acesta alese masa care i-ar fi servit scopurile, iar apoi puse sacoșele ei pe un scaun. După aceea, o ajută să își dea jos haina de iarnă și îi agăță haina într-un cuier din spatele locului ei, pentru ca mai apoi să îi țină scaunul să se așeze. 

Maniere lui o surprinseră, dar o și încântară pe Lily, așa că femeia îi zâmbi. 

Bărbatul își agăță jacheta alături de a ei, dar mai aproape de el. Astfel, ar fi putut ajunge la buzunare dacă ar fi fost necesar. După aceea luă loc pe scaunul din dreapta ei, iar ochii lui alerți cercetară din nou încăperea. 

Lily îi urmări privirea, iar apoi îl întrebă fără să îl privească:

— Este totul în regulă? Ce te aștepți să apară din umbră? Vom fi atacați cumva? Ceva te macină, o simt, spuse ea, neobosindu-se deloc să își ascundă amuzamentul din voce. 

Cadența întrebărilor ei era menită să sape în armura pe care omul o afișa cu fiecare privire aruncată în jur și în fiecare din gesturile sale măsurate. 

Bărbatul se întoarse spre ea și o privi fix fără să clipească. Întrebările ei îl agasaseră și nici râsetul din vocea ei nu prea îi picase bine, de altfel.  Lily îi simți ochii duri asupra ei, așa că își întoarse și ea privirea înapoi la el, zâmbind. 

— Eu sunt Mark, spuse el brusc, chiar dacă expresia dură de pe chipul său nu se schimbase. 

— Asta e bine de știut, dădu ea din cap. Mi-ai luat o greutate de pe inimă. De obicei, nu prea las bărbați străini să mă sărute, știi, continuă ea pe un ton conversațional, deși râsetul încă îi mai lucea în privire. 

— Pare să fie o politică sănătoasă, o aprobă Mark cu o aplecare a capului și un surâs trase de colțul gurii sale. Cum nici eu nu sărut femei necunoscute de obicei, te-ar deranja să îmi spui numele tău? se interesă el, aplecându-și capul spre dreapta și ațintind-o cu o privire intensă. 

Ea se lăsă pe scaun în spate și își împreună mâinile pe marginea mesei nelăcuite din lemn, plină de scrijelituri. Femeia păru să îi întoarcă cererea pe toate părțile, privind fără șovăială în ochii lui. Mark își arcui sprânceana stângă, iar nerăbdarea îi scânteie în ochi. 

— Nu păreai prea grăbit să îmi știi numele mai devreme, observă ea cu indiferență studiată. Vreau să spun atunci când m-ai înșfăcat în plină stradă și m-ai sărutat, se gândi ea să precizeze. 

— Aceea a fost o situație ieșită din comun, mormăi Mark, o încruntare apărându-i între sprâncene. 

Bărbatul nu prea avea chef să îi explice tot ce dusese la acele săruturi. 

— Cum vine asta? îl întrebă ea, fără să arate nici măcar o urmă de teamă la schimbarea lui de dispoziție. 

Își dăduse ea seama că interogatoriul ei îl deranja pe Mark, dar se simțea îndreptățită să știe ce se întâmplase în stradă și ce dusese la comportamentul lui. Simțea ea că bărbatul era pe punctul de a-și pierde răbdarea, dar nu îi păsa defel de asta. Nu i-o fi plăcut lui să aibă acțiunile puse sub observație în acel fel, dar pe ea, una, nu o deranjau deloc schimbările lui de spirit. Dacă ar fi fost necesar până la urmă, femeia era mai mult decât capabilă să se mențină tare pe poziție.

Atitudinea lui nu o supărase atunci când acesta se înfruptase din gura ei, chiar dacă ar fi trebuit. Dar pe atunci, buzele lui se dovediseră extrem de tentante și experimentate pentru a o face să uite de orice precauție, precum și de principiile pe care le adoptase ca foarte importante pentru ea de multă vreme. 

Cu toate acestea, între momentul în care se încheiase ultimul lor sărut și momentul în care intraseră în pub, rațiunea tinerei se întorsese la normal, iar acum, aceasta considera că avea și ea dreptul să îi ceară să răspundă la câteva dintre întrebările ei înainte de a merge mai departe. 

Ochii reci ai lui Mark se prelumbrară peste trăsăturile ei preț de câteva clipe, dar după aceea, bărbatul aprobă dând din cap. 

— Îți voi spune cât de mult pot. Cu toate acestea, nu văd care ar fi problema dacă mi-ai spune numele tău mai înainte, sublinie el, în același timp copiindu-i poziția. 

Buzele ei zvâcniră, încercând să-și ascundă amuzamentul, dar umbra unui zâmbet îi luci în ochii albaștri. 

— Eu sunt Lily, se prezentă ea, cu o ușoară aplecare a capului, parodiind o formă de salut vetuscă. 

— Chiar arăți ca un crin, într-un fel, se arătă el de acord cu numele ei, dar mai apoi observă nedumerirea din privirea ei, așa că se grăbi să își explice cuvintele. Nu vorbesc despre coloritul tău, deși și pielea ta pare să fie foarte albă. Mă refer, însă, la ținuta ta și la felul cum te miști... Înțelegi tu unde bat, își încheie el explicația cu o strâmbătură și o fluturare mânioasă a degetelor. 

Niciodată nu se simțise prea în largul lui atacând astfel de subiecte.

Un zâmbet blând se ivi pe buzele lui Lily și tânăra își scutură capul amuzată. 

— Nu trebuie să te obosești prea tare, îl asigură ea. Oricum, mi-ar place să înțeleg ce s-a petrecut de fapt în stradă, sublinie ea, lovind cu arătătorul în masă pentru a-l face să înțeleagă că era serioasă în cererea ei și că nu va accepta nimic altceva din partea lui decât adevărul. 

Mark își deschise gura pentru a îi îndeplini cererea când îi căzură ochii pe ospătărița care se îndrepta direct spre masa lor. Aceasta nu părea să fie în prea mare grabă, dar, cu toate acestea, prezența ei îi tăie cheful să înceapă să vorbească chiar atunci. 

Omul își înclină capul ușor pentru a-i semnaliza lui Lily că erau pe cale de a avea companie, iar aceasta își întoarse capul spre chelnerița care se apropia și care părea mai preocupată să mestece ceva decât să afle ce doreau clienții ei. 

Pentru o clipă doar, umerii lui Lily se încordară. Acesteia nu îi surâdea deloc întreruperea nedorită, temându-se că Mark va profita de apariția femeii și va uita că ar fi trebuit să îi spună ceva. Dar, după aceea, tânăra se relaxă și se lăsă din nou pe spate în scaun, punându-și mâinile în poală. Oricum, tot nu ar fi putut să-l forțeze să vorbească dacă acesta nu ar fi vrut, așa că nu îi rămânea nimic altceva de făcut decât să aștepte și să vadă ce va face el. 

— Aveți nevoie de un meniu? se interesă chelnerița cu o lipsă de interes vădită. 

Aceasta nici măcar nu se oprise din mestecat în timp ce le pusese întrebarea. 

Lily se încruntă pentru o clipă, dar mai apoi găsi că talentul ospătăriței era chiar impresionant și sprâncenele i se cățărară pe frunte. Femeia enunțase cuvintele cu mare claritate, chiar dacă făcuse un balon din guma de mestecat pe care o avea în gură și îl spărsese chiar în mijlocul întrebării. Aparent, acțiunea respectivă nu îi zădărnicea discursul defel. 

Mark nu arătă nici un fel de reacție vizavi de lipsa de entuziasm a chelneriței, ci se mulțumi să o privească cu răceală. 

— Mda, cred că avem nevoie. Nici nu îndrăznesc să te întreb ce ne-ai putea recomanda, îi răspunse el pe un ton aspru, după care se întoarse înapoi spre Lily, un semn evident că terminase de discutat cu ospătărița și nu mai aștepta nimic altceva de la ea decât să revină cu un meniu. 

Femeia îi simți lipsa de respect și ochii i se îngustară. După aceea, părăsi masa lor și, tropăind, se duse să le aducă un meniu. Când se întoarse cu unul, mai că îl aruncă pe masă în fața lor. 

Cu mare greutate, deși nu o dorea, Mark reuși să spună un Mulțumesc înghețat printre buzele strânse, iar mai apoi deschise meniul pe un colț de masă pentru ca atât Lily cât și el să îl poată citi. 

În timp ce chelnerița își târșăii picioarele leneș de-a lungul podelei, întorcându-se la colțul de unde se ivise, bărbatul se aplecă spre Lily și îi șopti:

— Ești sigură că vrei să bei sau să mănânci ceva aici? 

— Nu te teme, ea este doar excepția de la regulă. Locul ăsta e bine îngrijit, iar bucătarul își știe meseria. De fapt, el este și proprietarul, iar el și eu ne cunoaștem foarte bine, să știi. Așa că nu îți fă griji. Dă-mi doar câteva clipe, spuse ea și se ridică de pe scaun înainte ca el să o poată opri. 

— Unde te duci? Doar nu ai de gând să mă lași singur aici, se grăbi și el să se ridice de pe scaun, gata să o urmeze. 

Omul nu putea să își explice anxietatea. În fond, nu era ca și cum ar mai fi avut nevoie de ea, iar el, în esență, era un singuratic. Și cu toate acestea, nu dorea să o piardă din vedere pe tânăra mlădie, cu părul ei de un roșu închis și cu ochii ei de vrăjitoare, de un albastru întunecat.

— Nu fii bleg, îl plesni ea jucăuș peste braț. Voi reveni curând. Încerc doar să pun la treabă vreo câțiva oameni care ne-ar putea ajuta aici, îl asigură ea. Crede-mă, ar fi păcat să plecăm de aici fără a fi avut parte de a trăi adevărata experiență a localului, îi zâmbi Lily, iar după aceea se întoarse și se îndepărtă, tocurile cizmelor ei răsunând pe podeaua de lemn. 

Mark o privi pe Lily traversând încăperea, iar mai apoi luă din nou loc în scaunul său. Nu era sigur că fusese prea înțelept să o lase să plece. 

Femeia dispăru printr-o ușă turnantă localizată în cealaltă parte a sălii mari, iar el se temu că nu se va mai întoarce. După aceea, își reaminti de sacoșele ei. Toate erau încă acolo, inclusiv poșeta ei, așa că bărbatul răsuflă ușurat. 

Neavând nimic altceva de făcut, Mark își căută telefonul celular în buzunar. Îl verifică să vadă dacă a primit vreun mesaj și se încruntă. Nimeni nu încercase să îl sune sau să îi trimită vreun mesaj de mai bine de douăzeci și patru de ore, iar așa ceva de mult nu i se mai întâmplase în trecut. De regulă, se vedea nevoit să facă față la un volum ridicat de apeluri și mesaje text, ceea ce nu se dovedea a fi prea ușor. 

Bărbatul analiză situația mai bine și ajunse la concluzia că ceva grav trebuie să se fi întâmplat, iar la acel gând, sprâncenele i se adunară deasupra ochilor. Privirea îi deveni metalică, iar buzele i se strânseră într-o linie subțire. 

— Este ceva în neregulă? i se strecură vocea lui Lily printre gânduri, aducându-l înapoi la realitate. 

Mark se strâmbă și se apostrofă în gând. Nu ar fi trebuit

